stanford-oval/wikipedia huggingface dataset:
ใคร...ในห้อง

| ใคร> ..ในห้อง |
| --- | --- |

กำกับ: ภาคภูมิ วงศ์จินดา
เขียนบท: เอกสิทธิ์ ไทยรัตน์
อำนวยการสร้าง: สมศักดิ์ เตชะรัตนประเสริฐ
นักแสดงนำ: สินจัย เปล่งพานิช พงศ์พิชญ์ ปรีชาบริสุทธิ์กุล กัญญา รัตนเพชร์ ฉัตรโสรฬ ธนูทิพยกุล ธีรพงษ์ เหลียวรักวงศ์ โขมพัสตร์ อรรถยา
กำกับภาพ: ทิวา เมยไธสง
บริษัทผู้สร้าง: บาแรมยู  
ผู้จัดจำหน่าย: สหมงคลฟิล์ม
วันฉาย: 25 กุมภาพันธ์ พ.ศ. 2553
ประเทศ: ประเทศไทย
ภาษา: ภาษาไทย
ข้อมูลจาก IMDb
ข้อมูลจากสยามโซน
ใคร...ในห้อง(อังกฤษ : Who are you ?) เป็นภาพยนตร์แนวระทึกขวัญจิตวิทยา กำกับโดย ภาคภูมิ วงศ์จินดา เข้าฉายวันที่ 25 กุมภาพันธ์ พ.ศ. 2553 ซึ่งเป็นภาพยนตร์ที่แสดงเนื้อหาที่เกี่ยวกับโรคฮิคิโคโมริ ซึ่งเป็นโรคที่เกิดขึ้นกับวัยรุ่นที่ชอบเก็บตัวอยู่แต่ในห้องนานเป็นเดือนเป็นปี โดยภาพยนตร์เรื่องนี้ สร้างขึ้นมาจากเรื่องจริงเรื่องหนึ่งของผู้ที่มีอาการของโรคฮิคิโคโมริ
เรื่องย่อ

นิดา (สินจัย เปล่งพานิช) แม่ค้าขายแผ่นซีดีตามตลาดนัดวัยกลางคน มีลูกชายวัยรุ่นคนหนึ่งชื่อ ต้น มีอาการประหลาดไม่ยอมออกจากห้องนอนตัวเองมาเป็นเวลานานถึง 5 ปี โดยที่ตัวเธอเองก็ไม่ได้รู้ว่ามันเป็นความผิดปกติอะไร จนกระทั่งรุ่นน้องที่เธอรู้จักคนหนึ่งที่ทำงานเบื้องหลังรายการโทรทัศน์ (พงศ์พิชญ์ ปรีชาบริสุทธิ์กุล)  ได้รู้เข้า จึงอยากติดต่อไปออกรายการ แต่ต้นไม่ยอมไป แถมยังมีเศษกระดาษสอดออกมาจากใต้ประตูความว่า ห้ามยุ่ง ไม่เช่นนั้นเตรียมมาเก็บศพเขาได้เลย และที่บ้านตรงข้าม ป่าน (กัญญา รัตนเพชร์) เด็กสาววัยรุ่นรุ่นเดียวกับต้น ก็ถูกผู้เป็นแม่เก็บตัวไว้เฉพาะแต่ในห้องนอนเหมือนกัน เนื่องจากเธอเป็นโรคภูมิแพ้อย่างรุนแรง จากการที่จ้องมองไปยังห้องของต้นทุกวัน ป่านสงสัยว่าในบ้านตรงข้ามนั้นมีใครอยู่ในห้องหรือไม่
แหล่งข้อมูลอื่น

ใคร...ในห้อง จาก ThaiCinema.net เก็บถาวร 2009-12-22 ที่ เวย์แบ็กแมชชีน
ใคร...ในห้อง (2010) ที่สยามโซน
โอกาซากิ

| โอกาซากิ 岡崎市 |
| --- | --- |
นครศูนย์กลาง
สถานที่ต่าง ๆ ในโอกาซากิ
   ธง ตรา

ที่ตั้งของโอกาซากิ (เน้นสีชมพู) ในจังหวัดไอจิ
โอกาซากิที่ตั้งในประเทศญี่ปุ่น
พิกัด: 34°57′15.6″N 137°10′27.7″E﻿ / ﻿34.954333°N 137.174361°E﻿ / 34.954333; 137.174361
ประเทศ:  ญี่ปุ่น
ภูมิภาค: ชูบุ, โทไก
จังหวัด:  ไอจิ
อยู่ในบันทึกครั้งแรก: ค.ศ. 315
ก่อตั้งนคร: 1 มิถุนายน 1916
การปกครอง
 • นายกเทศมนตรี: ยาซูฮิโระ นากาเนะ (中根康浩)
พื้นที่
 • ทั้งหมด: 387.20 ตร.กม. (149.50 ตร.ไมล์)
ประชากร (1 มกราคม 2022)
 • ทั้งหมด: 383,602 คน
 • ความหนาแน่น: 990 คน/ตร.กม. (2,600 คน/ตร.ไมล์)
สัญลักษณ์
 • ต้นไม้: สนดำญี่ปุ่น
 • ดอกไม้: วีสเตียเรีย
 • นก: นกเด้าลมขาว
เขตเวลา: UTC+9 (เวลามาตรฐานญี่ปุ่น)
โทรศัพท์: 0564-23-6495
ที่อยู่: 2–9 Jūō-chō, Okazaki-shi, Aichi-ken 444-8601
เว็บไซต์: เว็บไซต์ทางการ
ถนนสายหนึ่งในโอกาซากิ
โอกาซากิ (ญี่ปุ่น: 岡崎市; โรมาจิ: Okazaki-shi) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 387.20 ตารางกิโลเมตร ในปี 2022 มีจำนวนประชากร 383,602 คน
ภูมิศาสตร์

โอกาซากิอยู่ในที่ราบชายฝั่งทางตะวันออกเฉียงใต้ของจังหวัดไอจิ ทางตะวันออกเฉียงเหนือสภาพพื้นที่สูงขึ้นเป็นเนินลูกคลื่น ประมาณร้อยละ 60 ของพื้นที่เป็นป่าและยังคงมีประชากรอยู่ประปราย[ต้องการอ้างอิง]
โอกาซากิห่างจากโตเกียวไปทางทิศตะวันตกเฉียงใต้ประมาณ 300 กิโลเมตร (190 ไมล์)
ภูมิศาสตร์ > เทศบาลข้างเคียง

จังหวัดไอจิ
นครโทโยกาวะ
นครชินชิโระ
นครโทโยตะ
นครนิชิโอะ
เมืองโคตะ
นครอันโจ
นครกามาโงริ
ประชากร

ตามข้อมูลการสำรวจสำมะโนประชากรของญี่ปุ่น จำนวนประชากรของโอกาซากิเพิ่มขึ้นอย่างต่อเนื่องในช่วง 60 ปีที่ผ่านมา การเติบโตของประชากรอย่างรวดเร็วนี้สะท้อนให้เห็นถึงอัตราการว่างงานที่ต่ำ รวมถึงที่อยู่อาศัยราคาไม่แพงใกล้นาโกยะ จากจำนวนประชากรทั้งหมดในเดือนพฤศจิกายน ค.ศ. 2019 มีชาวต่างชาติ 12,581 คน (ร้อยละ 2.92 ของทั้งหมด เทียบกับค่าเฉลี่ยทั่วประเทศที่ร้อยละ 1.55) มีทั้งหมด 71 สัญชาติ รวมถึงมีผู้ที่ลงทะเบียนเป็นบุคคลไร้สัญชาติ โดยจำนวนกว่าครึ่งเป็นคนสัญชาติบราซิล สัญชาติที่มีจำนวนอย่างมีนัยสำคัญอื่น ๆ เช่น เกาหลี จีน และฟิลิปปินส์
| ปี | ประชากร | ±% |
| --- | --- | --- |
|  1960  | 186,559 | —     |
|  1970  | 219,092 | +17.4% |
|  1980  | 271,243 | +23.8% |
|  1990  | 316,334 | +16.6% |
|  2000  | 345,997 | +9.4% |
|  2010  | 373,472 | +7.9% |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Okazaki, Aichi
เว็บไซต์ทางการ ในภาษาญี่ปุ่น
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
พุนิรุ สไลม์น้อยน่ารัก

ซีรีส์มังงะญี่ปุ่น
| --- | --- |
พุนิรุ สไลม์น้อยน่ารัก
ぷにるはかわいいスライム (Puniru wa Kawaī Suraimu)
แนว: สุขนาฏกรรมจินตนิยม
มังงะ
คาวาอี พุนิรุ วา ซูไรมู
เขียนโดย: มาเอดะคุง
สำนักพิมพ์: โชงากูกัง
นิตยสาร: เบสซัทสึ โคโระ โคโร คอมิค
กลุ่มเป้าหมาย: เด็ก
ตีพิมพ์: 28 กุมภาพันธ์ พ.ศ. 2562
มังงะ
เขียนโดย: มาเอดะคุง
สำนักพิมพ์: โชงากูกัง
นิตยสาร: โคโระ โคโร คอมิครายสัปดาห์
กลุ่มเป้าหมาย: เด็ก
วางจำหน่ายตั้งแต่: 15 มีนาคม พ.ศ. 2565 – ปัจจุบัน
จำนวนเล่ม: 6
อนิเมะโทรทัศน์
กำกับโดย: ยูชิ ไอเบะ
เขียนบทโดย: มิชิโกะ โยโคเตะ
ดนตรีโดย: อิซึมิ โมริ
สตูดิโอ: โตโฮแอนิเมชั่นสตูดิโอ
ถือสิทธิ์โดย: เมเดียลิงก์
เครือข่าย: ทีเอ็กซ์เอ็น (ทีวีโตเกียว)
ฉาย:  6 ตุลาคม พ.ศ. 2567  – ปัจจุบัน
ตอน: 12
พุนิรุ สไลม์น้อยน่ารัก (ญี่ปุ่น: ぷにるはかわいいスライム, โรมาจิ: Puniru wa Kawaī Suraimu) เป็นมังงะญี่ปุ่นที่เขียนและวาดภาพประกอบโดยมาเอดะคุง ก่อนหน้านี้มีการตีพิมพ์มังงะแบบวันช็อตในนิตยสารการ์ตูนสำหรับเด็กเบสซัทสึ โคโระ โคโร คอมิคของสำนักพิมพ์โชงากูกังในเดือนกุมภาพันธ์ พ.ศ. 2562 และเริ่มลงพิมพ์เป็นตอน ๆ ในเว็บไซต์บริการออนไลน์โคโระ โคโร คอมิครายสัปดาห์ในเดือนมีนาคม พ.ศ. 2565 สำนักพิมพ์โชงากูกังได้รวบรวมตอนต่าง ๆ ตีพิมพ์เป็นเล่ม(ทังโกบง) จำนวน 6 เล่ม เมื่อเดือนตุลาคม พ.ศ. 2567 ซีรีส์อนิเมะทางโทรทัศน์ที่ผลิตโดยโตโฮแอนิเมชั่นสตูดิโอ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 มีการประกาศฤดูกาลที่ 2 แล้ว
สื่อ > มังงะ

เขียนและวาดภาพประกอบโดย มาเอดะคุง ได้เริ่มตีพิมพ์ในรูปแบบวันช็อตในชื่อ Kawaī Puniru wa Suraimu (かわいいぷにるはスライム), ในนิตยสารมังงะสำหรับเด็กเบสซัทสึ โคโระ โคโร คอมิคของสำนักพิมพ์โชงากูกังเมื่อวันที่ 28 กุมภาพันธ์ พ.ศ. 2562 พุนิรุ สไลม์น้อยน่ารักเริ่มตีพิมพ์เป็นตอนในเว็บไซต์บริการออนไลน์โคโระ โคโร คอมิครายสัปดาห์เมื่อวันที่ 15 มีนาคม พ.ศ. 2565 สำนักพิมพ์โชกากุกังได้รวบรวมตอนต่าง ๆ ตีพิมพ์เป็นเล่ม(ทังโกบง) โดยเล่มแรกได้วางจำหน่ายเมื่อวันที่ 28 กรกฎาคม พ.ศ. 2565 ได้มีการวางจำหน่ายไปแล้วจำนวน 7 เล่ม ณ เดือนกุมภาพันธ์ พ.ศ. 2568
สื่อ > มังงะ > จำนวนเล่ม

| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  28 กรกฎาคม พ.ศ. 2565 | 978-4-09-143537-8  978-4-09-943115-0 (SE) |
| 2 |  28 พฤศจิกายน พ.ศ. 2565 | 978-4-09-143553-8  978-4-09-943121-1 (SE) |
| 3 |  28 กุมภาพันธ์ พ.ศ. 2566 | 978-4-09-143578-1  978-4-09-943126-6 (SE) |
| 4 |  9 สิงหาคม พ.ศ.  2566 | 978-4-09-143610-8  978-4-09-943131-0 (SE) |
| 5 |  26 มกราคม พ.ศ. 2567 | 978-4-09-143670-2  978-4-09-943145-7 (SE) |
| 6 |  27 กันยายน พ.ศ. 2567 | 978-4-09-149785-7  978-4-09-943168-6 (SE) |
| 7 |  27 กุมภาพันธ์ พ.ศ. 2568 | 978-4-09-154017-1  978-4-09-943193-8 (SE) |
สื่อ > อนิเมะ

มีการประกาศสร้างเป็นซีรีส์อนิเมะโทรทัศน์เมื่อวันที่ 13 ธันวาคม พ.ศ. 2566 ผลิตโดยโตโฮแอนิเมชั่นสตูดิโอและกำกับโดยยูชิ ไอเบะ เขียนบทโดยมิชิโกะ โยโคเตะ อายะ ทานากะเป็นผู้ออกแบบตัวละคร และอิซึมิ โมริเป็นผู้แต่งเพลงประกอบ ออกอากาศเมื่อวันที่ 6 ตุลาคมจนถึง 23 ธันวาคม พ.ศ. 2567 ทางช่องทีวีโตเกียว ยู ซาซาฮาระร้องทั้งเพลงเปิดและเพลงปิดของซีรี่ส์: "Gyumu!" (ぎゅむ！) และ "Show" (唱, Shō, แปลว่า "chant"), โดยเพลงหลังนี้เป็นเพลงคัฟเวอร์ชื่อเดียวกันของ Ado
หลังจากตอนจบของซีรีส์ ได้มีการประกาศทำฤดูกาลที่สอง
เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนยูทูปช่อง Ani-One Asia
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | หัวหน้าผู้กำกับแอนิเมชั่นโดย  | วันที่ฉายครั้งแรก  |
| --- | --- | --- | --- | --- | --- | --- |
| 1 | "รักและเกลียดเธอเหลือเกิน"  (I HATE YOU and I LOVE YOU) | ยูจิ อิเบะ | มิชิโกะ โยโคเตะ | ยูจิ อิเบะ | อายะ ทานากะ,  เคนจิ มัตสึโอกะ | 6 ตุลาคม 2567 (2567-10-06) |
| 2 | "ไม่ใช่เพื่อนและสไลม์" Transliteration: "Tomodachide Mo Naku Suraimude Mo Naku" (ญี่ปุ่น: 友達でもなくスライムでもなく) | เท็ตสึยะ มิยานิชิ | มิฮารุ ฮิรามิ | เท็ตสึยะ มิยานิชิ | โจจิ มัตสึโอกะ | 13 ตุลาคม 2567 (2567-10-13) |
| 3 | "พุนิรุผู้น่ารักเป็นสไลม์" Transliteration: "Kawaī Puniru wa Suraimu" (ญี่ปุ่น: かわいいぷにるはスライム) | มินามิ ฮอนมะ | รินทาโร่ อิเคดะ | ชินอิจิ วาตานาเบะ | อายะ ทานากะ | 20 ตุลาคม 2567 (2567-10-20) |
| 4 | "อลิซแห่งคิวตี้แลนด์" Transliteration: "Kyutirando no Arisu" (ญี่ปุ่น: かわいい国のアリス) | มาโย โนซากิ | มิชิโกะ โยโคเตะ | มาโย โนซากิ | โจจิ มัตสึโอกะ | 27 ตุลาคม 2567 (2567-10-27) |
| 5 | "กองเชียร์ที่แสนจะงดงาม" Transliteration: "GO! GO! Karei ni Ōendesu!" (ญี่ปุ่น: GO！GO！華麗に応援です！) | เรียวตะ คาราซาวะ | มาริ ฮิรามิ | ยูจิ อิเบะ | เคนจิ มัตสึโอกะ | 3 พฤศจิกายน 2567 (2567-11-03) |
| 6 | "กรังปรีซ์ที่มีแต่รูน มีพุนิรุด้วยนะ" Transliteration: "Runrūn-darake no Guranpuri Puniru mo Aru yo!" (ญี่ปุ่น: ルンルーンだらけのGP ぷにるもあるよ！) | มิทสึโยะ โยโกโนะ | มิชิโกะ โยโคเตะ | ชินอิจิ วาตานาเบะ | อายะ ทานากะ | 10 พฤศจิกายน 2567 (2567-11-10) |
| 7 | "หน้าร้อนหวานปนขม"  (Sweet Bitter Summer) | จีนะ | รินทาโร อิเคดะ | อิซึกิ โดกามิ | อายะ ทานากะ | 17 พฤศจิกายน 2567 (2567-11-17) |
| 8 | "งานโรงเรียนแล้ว รวมพลได้" Transliteration: "Bunkamatsuri Desu! Zen'in shūgō" (ญี่ปุ่น: 文化祭です！全員集合) | เท็ตสึยะ มิยานิชิ | มิฮารุ ฮิรามิ | เท็ตสึยะ มิยานิชิ | เคนจิ มัตสึโอกะ | 24 พฤศจิกายน 2567 (2567-11-24) |
| 9 | "ฉันคือนักดนตรี" Transliteration: "Bando yarō ZE!" (ญี่ปุ่น: バンド野郎ZE!) | ยูจิ อิเบะ | รินทาโร อิเคดะ | ยูจิ อิเบะ | อายะ ทานากะ | 1 ธันวาคม 2567 (2567-12-01) |
| 10 | "แมรี่พุนิรุมาส" Transliteration: "Merī punirumasu!" (ญี่ปุ่น: メリーぷにるます！) | มินามิ ฮอนมะ | มิชิโกะ โยโคเตะ | มินามิ ฮอนมะ | เคนจิ มัตสึโอกะ | 8 ธันวาคม 2567 (2567-12-08) |
| 11 | "ตักคริสมาสต์ให้เต็มช้อนเลย" Transliteration: "Supūn Ippai no Kurisumasu o Sukutte" (ญี่ปุ่น: スプーン一杯のクリスマスをすくって) | มาโยะ โนซากิ | มิชิโกะ โยโคเตะ | มาโยะ โนซากิ | อายะ ทานากะ | 15 ธันวาคม 2567 (2567-12-15) |
| 12 | "ความรู้สึกดี ๆ กับพุนิรุทัวร์" Transliteration: "Ī tabi puni kibun" (ญี่ปุ่น: いい旅ぷに気分) | เรียวตะ คาราซาวะ | มิชิโกะ โยโกเตะ | ยูซุเกะ คุโบะ | เคนจิ มัตสึโอกะ | 23 ธันวาคม 2567 (2567-12-23) |
แหล่งข้อมูลอื่น

เว็บไซต์อย่างเป็นทางการของมังงะที่ CoroCoro Online (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
อนิเมะพุนิรุ สไลม์น้อยน่ารัก  ที่อนิ-วัน เอเชีย
อนิเมะพุนิรุ สไลม์น้อยน่ารัก  ที่อนิ-วัน ไทยแลนด์
พุนิรุ สไลม์น้อยน่ารัก (มังงะ) ที่เครือข่ายข่าวอนิเมะ
โรงเรียนวิถีพุทธ

โรงเรียนวิถีพุทธ มุ่งเน้นการเรียนการเรียนการสอนโดยให้โรงเรียนเป็นดุจกัลยาณมิตร หรือสหายทางปัญญา ภายใต้การพัฒนาตามหลักไตรสิกขา โดยมีผู้เรียนเป็นศูนย์กลางของการพัฒนา
โรงเรียนวิถีพุทธ  (อังกฤษ: Buddhist Oriented Schools)  หมายถึงโรงเรียนในระบบปกติทุกระดับ ภายใต้การกำกับของกระทรวงศึกษาธิการ ที่เน้นการนำหลักธรรมทางพระพุทธศาสนาตามหลักไตรสิกขามาบูรณาการประยุกต์ใช้ในการบริหาร และการพัฒนาผู้เรียนในภาพรวมของสถานศึกษา โดยเน้นกรอบการพัฒนาตามหลักไตรสิกขา ผ่านกระบวนการทางวัฒนธรรม แสวงหาปัญญา และมีเมตตา  เพื่อมุ่งเน้นพัฒนาผู้เรียนให้สอดคล้องกับจุดเน้นการพัฒนาของประเทศ
โรงเรียนวิถีพุทธ มีสำนักพัฒนานวัตกรรมการจัดการศึกษา (สนก.) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ส่วนวางแผนและพัฒนาการอบรม สังกัดสถาบันวิปัสสนาธุระ มหาวิทยาลัยมหาจุฬาลงกรณราชวิทยาลัย และคณะกรรมการดำเนินงานขับเคลื่อนโรงเรียนวิถีพุทธแห่งประเทศไทย (คขวท.) เป็นผู้ประสานงานและนิเทศส่งเสริมการดำเนินงานตามเกณฑ์ตัวชี้วัดอัตลักษณ์โรงเรียนวิถีพุทธในปัจจุบัน
โดยปัจจุบัน โรงเรียนวิถีพุทธ มีการศึกษาและพัฒนาอัตลักษณ์โรงเรียนวิถีพุทธอย่างเป็นระบบ รวมทั้งมีการนิเทศติดตามเพื่อคัดเลือกและมอบโล่รางวัลเกียรติยศโรงเรียนวิถีพุทธชั้นนำ (ปัจจุบันมีการมอบถึง รุ่นที่ 6) และโรงเรียนวิถีพุทธพระราชทาน  เพื่อส่งเสริมการดำเนินงานแก่โรงเรียนที่ดำเนินงานภายใต้กรอบอัตลักษณ์โรงเรียนวิถีพุทธทั้ง 29 ประการ อีกด้วย
จากการดำเนินการในระยะแรกของโครงการโรงเรียนวิถีพุทธ เมื่อเดือนพฤษภาคม พ.ศ. 2546 มีโรงเรียนที่สมัครเข้าร่วมโครงการ 79  โรงเรียน  จนถึงปัจจุบัน (พ.ศ. 2557) มีโรงเรียนสมัครเข้าร่วมโครงการโรงเรียนวิถีพุทธ รวมทั้งสิ้น กว่า 20,000 โรงเรียน ทั้งระดับประถมศึกษา และมัธยมศึกษา กระจายอยู่ทั่วทุกภูมิภาคของประเทศ
ประวัติ > การก่อรูปแนวคิดโรงเรียนวิถีพุทธ

แนวคิดโรงเรียนวิถีพุทธ สืบเนื่องจากที่กระทรวงศึกษาธิการจัดการประชุม เรื่อง “หลักสูตรใหม่  เด็กไทยพัฒนา” ขึ้นเมื่อวันที่  25  ธันวาคม พ.ศ. 2545   ซึ่งมี พ.ต.ท.ทักษิณ  ชินวัตร นายกรัฐมนตรี ในขณะนั้น  ให้เกียรติเป็นประธาน ที่ประชุมได้หารือถึงโรงเรียนที่จัดการศึกษาเพื่อสนองตอบความสามารถที่แตกต่างกันของบุคคล เพื่อนำพาเด็กและเยาวชนไทยก้าวทันความเปลี่ยนแปลงของโลก โดยในที่ประชุม ศ.ดร. ชัยอนันต์  สมุทรวณิช เสนอให้มีการนำหลักธรรมคำสอนพระพุทธศาสนามาบูรณาการกับการบริหารจัดการในโรงเรียน
โดยหลังจากการประชุม กระทรวงศึกษาธิการได้นำความเห็นของที่ประชุมมาหารือต่ออีกหลายครั้ง ในเวลาต่อมา ในต้นปี พ.ศ. 2546 ดร. สิริกร  มณีรินทร์ รัฐมนตรีช่วยว่าการกระทรวงศึกษาธิการ และคณะ ได้ไปกราบขอคำแนะนำเรื่องการจัดโรงเรียนวิถีพุทธ จากพระพรหมคุณาภรณ์ (ประยุทธ์ ปยุตฺโต)  ณ  วัดญาณเวศกวัน  และต่อมากระทรวงศึกษาธิการ ได้จัดประชุมเพื่อกำหนดกรอบแนวคิดอีกหลายครั้ง โดยมีพระพรหมบัณฑิต (ประยูร  ธมฺมจิตฺโต)  อธิการบดีมหาวิทยาลัยมหาจุฬาลงกรณราชวิทยาลัย  ร่วมประชุมระดมความคิดด้วย
จากการประชุมดังกล่าว กระทรวงศึกษาธิการได้กำหนดกรอบแนวคิดการดำเนินงานโรงเรียนวิถีพุทธเบื้องต้น ในสาระสำคัญ 3 ด้าน คือ ภาพสรุปโรงเรียนวิถีพุทธ,  กรอบความคิดรูปแบบโรงเรียนวิถีพุทธ และแนวทางการดำเนินงานโรงเรียนวิถีพุทธ ซึ่งดำเนินการพัฒนาผู้เรียนโดยใช้หลักไตรสิกขา คือ ศีล สมาธิ ปัญญา อย่างบูรณาการ ให้ผู้เรียนได้เรียนรู้ผ่านการพัฒนา “การกิน อยู่ ดู ฟัง เป็น ” คือ มีปัญญารู้เข้าใจในทางคุณค่าแท้ ใช้กระบวนการทางวัฒนธรรมแสวงปัญญา และมีวัฒนธรรมเมตตา เป็นฐานการดำเนินชีวิตโดยมีผู้บริหารและคณะครูเป็นกัลยาณมิตรแห่งการพัฒนา ภายใต้ปัญญาวุฒิธรรม 4 ประการ
ประวัติ > โครงการโรงเรียนวิถีพุทธ

เมื่อมีการกำหนดกรอบแนวคิดการดำเนินงานโรงเรียนวิถีพุทธแล้วเรียบร้อยแล้ว กระทรวงศึกษาธิการ จึงได้เริ่มรับสมัครโรงเรียนที่สนใจ และจัดให้มีการปฐมนิเทศ  เพื่อให้ผู้บริหารโรงเรียนและครูผู้สอนได้เข้าใจ แนวทางการดำเนินงานโรงเรียนวิถีพุทธ ซึ่งเป็นโรงเรียนรูปแบบหนึ่งใน  5  รูปแบบ ที่กระทรวงศึกษาธิการในขณะนั้น มุ่งพัฒนาให้เป็นนวัตกรรมแห่งการพัฒนาผู้เรียนสู่การเป็นมนุษย์ที่สมบูรณ์ได้อย่างมีประสิทธิภาพ และสอดคล้องกับจุดเน้นการพัฒนาของประเทศในสมัยนั้น คือ
โรงเรียนวิถีพุทธ
โรงเรียนในกำกับของรัฐ
โรงเรียนสองภาษา
โรงเรียนสำหรับเด็กที่มีความสามารถพิเศษ
โรงเรียนต้นแบบการใช้เทคโนโลยีสารสนเทศและการสื่อสาร (ICT)
ประวัติ > โรงเรียนวิถีพุทธในปัจจุบัน

โครงการโรงเรียนวิถีพุทธ เป็นการดำเนินการส่งเสริมนวัตกรรมการเรียนการสอนโดยใช้ระบบสมัครใจ ตามแต่ละสถานศึกษาจะพิจารณาดำเนินการตามบริบทของโรงเรียน เพื่อมุ่งพัฒนาศักยภาพของผู้เรียน โดยไม่มีงบประมาณสนับสนุนจากรัฐบาลโดยตรง แต่จากผลการดำเนินการที่ส่งผลดีต่อผู้เรียน ผู้บริหาร คณะครู และชุมชนบ้านวัด ในบริบททางวัฒนธรรม ทำให้การดำเนินการตามโครงการโรงเรียนวิถีพุทธเป็นที่สนใจจากสถานศึกษาจำนวนมาก
จากการที่ผู้บริหารโรงเรียน ซึ่งส่วนใหญ่สังกัดสำนักงานคณะกรรมการการศึกษาขั้นพื้นฐาน (สพฐ.) มีความสนใจเพิ่มขึ้นเรื่อย ๆ ในการประชุมมหาเถรสมาคม ครั้งที่ 13/2547 เมื่อวันที่ 10 พฤษภาคม พ.ศ. 2547 สมเด็จพระพุฒาจารย์ (เกี่ยว อุปเสโณ) ผู้ปฏิบัติหน้าที่สมเด็จพระสังฆราช ประธานกรรมการมหาเถรสมาคม ปรารภว่า  หากเจ้าคณะพระสังฆาธิการให้การสนับสนุนโรงเรียนวิถีพุทธในด้านต่าง ๆ เช่น ด้านวิชาการ ด้านการศึกษาสงเคราะห์ และให้ความร่วมมือจัดกิจกรรมของโรงเรียน เป็นต้น ก็จะเป็นประโยชน์แก่ประเทศชาติ บ้านเมือง ซึ่งเป็นรากฐานสำคัญของการดำรงชีวิต โดยส่วนรวมของประชาชน มหาเถรสมาคมจึงมีมติเห็นชอบ ให้เจ้าคณะพระสังฆาธิการทุกระดับส่งเสริมและสนับสนุนโรงเรียนวิถีพุทธ
ต่อมาสำนักงานคณะกรรมการการศึกษาขั้นพื้นฐาน (สพฐ.) จึงให้มี  "ผู้รับผิดชอบโครงการโรงเรียนวิถีพุทธ" ในทุกสำนักงานเขตพื้นที่การศึกษา ต่อจากนั้นจึงได้ประชาสัมพันธ์ให้สำนักงานเขตพื้นที่การศึกษา รับสมัคร และจัดปฐมนิเทศ โรงเรียนวิถีพุทธ ในแต่ละสำนักงานเขตพื้นที่การศึกษาเอง ตั้งแต่ พ.ศ. 2546 จากในปีแรกที่มีโรงเรียนในทุกระดับและทุกสังกัดสมัครเข้าร่วมโครงการ รวม 79 โรงเรียน  เป็นต้นมา จนถึงปัจจุบัน มีโรงเรียนสมัครเข้าร่วมโครงการโรงเรียนวิถีพุทธ รวมทั้งสิ้น 18,577 โรงเรียน
อัตลักษณ์โรงเรียนวิถีพุทธ 29 ประการ

โรงเรียนวิถีพุทธ มีสำนักพัฒนานวัตกรรมการจัดการศึกษา (สนก.) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ และส่วนวางแผนและพัฒนาการอบรม สังกัดสถาบันวิปัสสนาธุระ มหาวิทยาลัยมหาจุฬาลงกรณราชวิทยาลัย เป็นผู้วิเคราะห์ สังเคราะห์ แนวทางดำเนินการ รวมทั้งประสานงาน และนิเทศส่งเสริมการดำเนินงาน ตามเกณฑ์ตัวชี้วัดแนวทางในการประเมินตนเองตามอัตลักษณ์โรงเรียนวิถีพุทธ 5 ด้าน รวม 29 ประการ ซึ่งสร้างขึ้นจากการวิเคราะห์ สังเคราะห์ แนวทางดำเนินการเดิมในปี พ.ศ. 2546 โดยผ่านความเห็นชอบของคณะกรรมการการศึกษาขั้นพื้นฐาน เมื่อวันที่ 18 สิงหาคม พ.ศ. 2553 โดยใช้คำว่า "แนวทางดำเนินการ 29 ประการสู่ความเป็นโรงเรียนวิถีพุทธ " ประกอบด้วย
ด้านกายภาพ 7 ประการ คือ มีป้ายโรงเรียนวิถีพุทธ, มีพระพุทธรูปหน้าโรงเรียน, มีพระพุทธรูปประจำห้องเรียน, พระพุทธศาสนสุภาษิต วาทะธรรม พระราชดำรัสติดตามที่ต่าง ๆ, มีความสะอาด  สงบ ร่มรื่น, มีห้องพระพุทธศาสนาหรือลานธรรม และไม่มีสิ่งเสพติดเหล้าบุหรี่ 100 %
ด้านกิจกรรมประจำวันพระ 4 ประการ คือ ใส่เสื้อขาวทุกคน, ทำบุญใส่บาตร ฟังเทศน์, รับประทานอาหารมังสวิรัติในมื้อกลางวัน และสวดมนต์แปล
ด้านการเรียนการสอน 5 ประการ คือ มีการบริหารจิต เจริญปัญญา ก่อนเข้าเรียน เช้า บ่าย ทั้งครู และ นักเรียน, มีการบูรณาการวิถีพุทธ ทุกกลุ่มสาระ และในวันสำคัญทางพระพุทธศาสนา, ครู พานักเรียนทำโครงงานคุณธรรม กิจกรรมจิตอาสาสัปดาห์ละ 1 ครั้ง, ครู ผู้บริหาร และ นักเรียน ทุกคน ไปปฏิบัติศาสนกิจที่วัดเดือนละ 1 ครั้ง มีวัดเป็นแหล่งเรียนรู้ และครู ผู้บริหาร และ นักเรียนทุกคน เข้าค่ายปฏิบัติธรรมอย่างน้อยปีละ 1 ครั้ง
ด้านพฤติกรรม ครู ผู้บริหารโรงเรียน และนักเรียน 5 ประการ คือ ครู ผู้บริหารโรงเรียนและนักเรียนรักษาศีล 5, ครู ผู้บริหารโรงเรียนและนักเรียนยิ้มง่าย ไหว้สวย กราบงาม, ครู ผู้บริหารโรงเรียนและนักเรียน ก่อนรับประทานอาหารจะมีการพิจารณาอาหาร รับประทานอาหารไม่ดัง ไม่หก ไม่เหลือ เป็นต้น, ครู ผู้บริหารโรงเรียนและนักเรียน มีความประหยัด ออม ถนอมใช้เงินและสิ่งของ และครู ผู้บริหารโรงเรียนและนักเรียน มีนิสัยใฝ่รู้ สู้สิ่งยาก
ด้านการส่งเสริมวิถีพุทธ 8 ประการ คือ ไม่มีอาหารขยะขายในโรงเรียน, ครู ผู้บริหารโรงเรียนไม่ดุ ด่า นักเรียน, ครู ผู้บริหารโรงเรียน ชื่นชมคุณความดี หน้าเสาธงทุกวัน, มีโฮมรูมเพื่อสะท้อนความรู้สึก เช่นความรู้สึกที่ได้ทำความดี, ครู ผู้บริหาร และนักเรียน มีสมุดบันทึกความดี, ครู ผู้บริหาร และนักเรียน สอบได้ธรรมศึกษาตรีเป็นอย่างน้อย, ครู ผู้บริหารโรงเรียน และนักเรียน บริหารจิต เจริญปัญญา ก่อนการประชุมทุกครั้ง และมีพระมาสอนอย่างสม่ำเสมอ
รางวัลโรงเรียนวิถีพุทธชั้นนำ

ในปี พ.ศ. 2553 สำนักคณะกรรมการการศึกษาขั้นพื้นฐาน กระทรวงศึกษาธิการ ร่วมกับมหาวิทยาลัยมหาจุฬาลงกรณราชวิทยาลัย ได้ริเริ่มส่งเสริมสนับสนุนให้โรงเรียนดำเนินการตามโครงการโรงเรียนวิถีพุทธอย่างต่อเนื่องให้เห็นเป็นรูปธรรม  เพื่อนำเป็นคะแนนในตัวชี้วัดตามคำรับรองการปฏิบัติราชการ ARS โดยมีการจัดการเยี่ยม ประเมิน เสนอแนะ เพื่อการพัฒนาโรงเรียนวิถีพุทธ ใน 2 ปีงบประมาณ จำนวนเกือบ 4,000 โรงเรียน โดยได้คัดเลือกโรงเรียนวิถีพุทธชั้นนำ ปีละ 1 รุ่น ๆ ละ 100 โรงเรียน โดยได้ดำเนินการคัดเลือกมาจนถึงรุ่นที่ 4 ในปี พ.ศ. 2556 เพื่อเผยแพร่ผลการดำเนินการตามโครงการโรงเรียนวิถีพุทธชั้นนำเหล่านั้น ให้เป็นแบบอย่างแก่โรงเรียนวิถีพุทธอื่น ๆ
โดยโรงเรียนวิถีพุทธชั้นนำ 100 โรงเรียน ในแต่ละรุ่น ที่ผ่านการประเมินตามเกณฑ์ชี้วัดอัตลักษณ์ 29 ประการ ซึ่งได้ผ่านการประเมินคัดเลือกจากคณะกรรมการระดับประเทศ จะได้รับโล่โรงเรียนวิถีพุทธชั้นนำ และใบประกาศเกียรติคุณจากสำนักคณะกรรมการการศึกษาขั้นพื้นฐาน และอธิการบดีมหาวิทยาลัยมหาจุฬาลงกรณราชวิทยาลัย
รางวัลโรงเรียนวิถีพุทธพระราชทาน

ในปี พ.ศ. 2557 สำนักงานคณะกรรมการการศึกษาขั้นพื้นฐาน ร่วมกับมหาวิทยาลัยมหาจุฬาลงกรณราชวิทยาลัย ได้ริเริ่มดำเนินการให้มีการประเมินคัดเลือกโรงเรียนวิถีพุทธชั้นนำดีเด่น จำนวน 27 โรงเรียน ทั่วประเทศ  เพื่อเข้ารับรางวัล "โรงเรียนวิถีพุทธพระราชทาน" ซึ่งถือเป็นรางวัลสูงสุดของการดำเนินงานส่งเสริมโรงเรียนวิถีพุทธในประเทศไทย
แหล่งข้อมูลอื่น

เว็บไซต์โรงเรียนวิถีพุทธ เก็บถาวร 2014-07-05 ที่ เวย์แบ็กแมชชีน. สำนักคณะกรรมการการศึกษาขั้นพื้นฐาน กระทรวงศึกษาธิการ และมหาวิทยาลัยมหาจุฬาลงกรณราชวิทยาลัย
โรงเรียนวิถีพุทธ ดำเนินงานภายใต้กรอบอัตลักษณ์ 29 ประการ ที่ผ่านการสังเคราะห์อย่างเป็นระบบ โดยผ่านความเห็นชอบจากคณะกรรมการการศึกษาขั้นพื้นฐาน
โรงเรียนวิถีพุทธ มุ่งเน้นการนำหลักธรรมคำสอนทางพระพุทธศาสนามาบูรณาการกับการบริหารจัดการในโรงเรียน
โรงเรียนวิถีพุทธ มุ่งเน้นการพัฒนาด้านพฤติกรรม ครู ผู้บริหารโรงเรียน และนักเรียนให้เป็นกัลยาณมิตรที่เอื้อต่อแห่งการพัฒนาศักยภาพของผู้เรียนในเชิงบวก
อัตลักษณ์สำคัญประการหนึ่งของโรงเรียนวิถีพุทธคือ สนับสนุนให้มีพระสงฆ์เข้ามาสอนศีลธรรมอย่างสม่ำเสมอ
โรงเรียนศรีธาตุพิทยาคม

| โรงเรียนศรีธาตุพิทยาคม |
| --- | --- |
Srithatpittayakom School
ที่ตั้ง

110 หมู่ 1 ถ.สมศิริ ตำบลศรีธาตุ อำเภอศรีธาตุ จังหวัดอุดรธานี 41230
ข้อมูล
ชื่ออื่น: ศ.ธ.พ.
ประเภท: รัฐ
คติพจน์: สทธํ น ปณหํ กโรตุ   จงสร้างศรัทธา อย่าสร้างปัญหา
สถาปนา: พ.ศ. 2516
ผู้ก่อตั้ง: นายบาน สายทอง
หน่วยงานกำกับ: กระทรวงศึกษาธิการ
รหัส: 1041680862
ผู้อำนวยการ: นายธีระชัย นนพิภักดิ์
ระดับปีที่จัดการศึกษา: โรงเรียนมัธยมขนาดใหญ่
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน
สี:    เหลือง-ดำ
เพลง: มาร์ช ศ.ธ.พ.
เว็บไซต์: http://www.Srithatpit.ac.th
ต้นไม้ประจำโรงเรียน - พิกุล
โรงเรียนศรีธาตุพิทยาคม (อังกฤษ: Srithatpittayakom School, อักษรย่อ: ศ.ธ.พ.) ตั้งอยู่เลขที่ 110 ถนนสมศิริ ตำบลศรีธาตุ อำเภอศรีธาตุ จังหวัดอุดรธานี 41230 สังกัดสำนักงานเขตพื้นที่การศึกษามัธยมศึกษาอุดรธานี เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เนื้อที่ 47 ไร่ 3 งาน 67 ตารางวา เขตพื้นที่บริการ ประกอบด้วยโรงเรียนในเขตตำบลศรีธาตุ ตำบลจำปี ตำบลนายูง ตำบลหนองนกเขียน
ประวัติโรงเรียน

โรงเรียนศรีธาตุพิทยาคม ตั้งอยู่บนเนื้อที่ 47 ไร่ 3 งาน 67 ตารางวา ได้รับการบริจาคที่ดินก่อสร้างอาคารเรียนจากผู้ใหญ่บ้าน คือนายบาน สายทอง โดยได้รับการอนุมัติจากกรมสามัญศึกษาให้เปิดทำการสอนครั้งแรก ในระดับมัธยมศึกษาตอนต้น เมื่อวันที่ 17 พฤษภาคม พ.ศ. 2516 ใช้ชื่อโรงเรียนว่า "โรงเรียนศรีธาตุอนุสรณ์" โดยใช้อาคารร่วมกับโรงเรียนชุมชนศรีธาตุ สังกัดสำนักงานการประถมศึกษาจังหวัดอุดรธานี โดยมีนักเรียนจำนวนทั้งสิ้น 58 คน ครู-อาจารย์ 3 คน ต่อมาได้สร้างอาคารเรียนถาวรขึ้น ในพื้นที่ที่ได้รับบริจาค และเปลี่ยนชื่อโรงเรียนเป็นโรงเรียนศรีธาตุพิทยาคม มาจนถึงปัจจุบัน ในปีการศึกษา 2528 ได้รับอนุมัติ จากกรมสามัญศึกษาให้เปิดทำการสอนในระดับมัธยมศึกษาตอนปลายโรงเรียนศรีธาตุพิทยาคม แบ่งโครงสร้างการบริหารงานเป็น 5 ฝ่าย ได้แก่ บริหารงานทั่วไป บริหารงานวิชาการ บริหารงานงบประมาณ บริหารงานบุคลากร และการบริหารกิจการนักเรียน ผู้บริหารยึดหลักการบริหาร/เทคนิคการบริหารแบบใช้โรงเรียนเป็นฐานตามคู่มือการบริหารสถานศึกษาขั้นพื้นฐานที่เป็นนิติบุคคล
สัญลักษณ์ประจำโรงเรียน

ตราประจำโรงเรียน : ตราสัญลักษณ์ รูปพระธาตุ หมายถึง ท้องที่ตั้งของโรงเรียน มีประวัติเกี่ยวกับพระธาตุ
คติพจน์ของโรงเรียน :  ประพฤติดี เรียนดี มีวินัย น้ำใจนักกีฬา
อัตลักษณ์ของสถานศึกษา :  ยิ้มง่าย ไหว้สวย รวยน้ำใจ ใฝ่ศึกษา
สีของโรงเรียน :
สีเหลือง หมายถึง ที่ตั้งของโรงเรียนอันเป็นดินแดนที่รุ่งเรืองด้วยพระพุทธศาสนา
สีดำ หมายถึง สีที่ไว้อาลัยแก่บรรพบุรุษผู้สร้างอำเภอศรีธาตุที่ล่วงลับไปแล้ว
แผนการเรียน > ชั้นมัธยมศึกษาตอนต้น

ห้องเรียนปกติ
ห้องเรียนนักกีฬา
แผนการเรียน > ชั้นมัธยมศึกษาตอนปลาย

ห้องเรียนวิทย์-คณิต
ห้องเรียนเพชร ศ.ธ.พ.
ห้องเรียนนักกีฬา